Zipi y Zape, Cazafantasmas o Peter y el Dragón, els convidats a la Terrassa d’Estiu de Burjassot en el mes d’agost
2025-07-24

La Terrassa d’Estiu de Burjassot seguirà oferint grans estrenes cinematogràfiques a les veïnes i els veïns del municipi que, durant el mes d’agost, també podran gaudir de grans pel·lícules per a tots els públics durant els caps de setmana i a un preu molt econòmic. Totes les sessions són a les 22:30 hores i el preu de l’entrada és de 4€.

El primer cap de setmana del mes d’agost, del 5 al 7 d’agost, els entremaliats germans de còmic Zipi y Zape arribarà a Burjassot amb Zipi y Zape i la Isla del Capitán. Aquesta vegada la fan tan gran que seran castigats sense vacances i obligats a acompanyar als seus pares al que sembla ser un avorrit viatge amb vaixell però, per a la seua sorpresa, la destinació és una espectacular i remota illa on les aventures se succeiran.

Del 12 al 14 d’agost serà la pel·lícula d’animació Mascotas la que arribe a la pantalla de la Terrassa d’Estiu per a contar la vida de Max com a mascota favorita de la seua propietària, una situació que corre perill quan aquesta porta a casa un altre gos anomenat Duke. Però ambdues mascotes hauran de deixar enrere la seua rivalitat per a fer front a un exèrcit d’animals domèstics abandonats, decidits a venjar-se de tots els animals domèstics que són feliços.

La tercera aventura dels populars Cazafantasmas, que en aquesta ocasió presentarà a quatre caça fantasmes femenines es projectarà del 19 al 21 d’agost i, per tancar el mes, del 26 al 28 d’agost, serà Peter y el Dragón, una divertida pel·lícula també per a tots els públics, la que arribarà a Burjassot.

La Terrassa d’Estiu tancarà les seues portes d’una manera molt especial en el mes de setembre, ja que, en el mateix cap de setmana, de l’1 al 4 de setembre, es projectaran dues pel·lícules: Café Society, els dies 1 i 2 de setembre, i Cuerpo de élite, els dies 3 i 4.